Disneyland - egy évvel a megnyitó után
WALT DISNEY HANGJA
A park sokat jelent nekem, mert ez olyasmi, ami sosem lesz kész.
Valami, amit folyamatosan fejleszthetek.
Olyan, amit folyamatosan építhetek, amíg győzöm pénzzel.
Egész pályám során úgy tartottam, hogy a hosszas egyeztetések helyett
jobb megvalósítani valamit, aztán megmutatni másoknak.
Hamarosan új fejezet nyílik a szórakoztatás történetében,
melynek az egész ország tanúja lehet.
Amerika népe ezt rövidesen Disneyland néven ismerheti meg.
Disneyland - egy évvel a megnyitó előtt
Walt Disney a szórakoztatóipar legnagyobb alkotózsenije.
Megreformálta a filmszínházak világát,
emberek millióit szórakoztatva.
- Micsoda felvezetés! - Megérdemled.
Épp ez aggaszt, tudod?
Walt Disney élete legnagyobb kockázatát vállalva
hozzálátott egy olyan hely megépítéséhez, melyről mások addig álmodni sem mertek.
MŰVÉSZETI VEZETŐ
Walt pontosan tudta, hogy a terve megvalósításához
megfelelő anyagi háttér szükséges,
ezért ennek előteremtéséért több televíziós műsor elkészítését is vállalta.
Most a televíziózásban próbál szerencsét.
Disneyland TÖRTÉNETE
És bizonyosan ugyanolyan hatással lesz a tévénézőkre,
mint a filmszínházak közönségére.
Biztosíthatlak afelől, hogy nem vesszük félvállról,
és hogy a Disney nem a mostohagyerekeként tekint a projektre.
Kiemelt vállalkozásként kezeljük.
Walt több operatőrt is felfogadott kockázatos vállalkozásának megörökítésére.
A felvételeik nagy része eddig nem került nyilvánosságra.
Egy 97 hektáros területen, Anaheim városának közelében
kezdtük el megépíteni Disneylandet.
MODELLEZŐ
Mikor Walt mesélt erről az óriási parkról, rossz ötletnek tartottam.
Ki fog 50-60 kilométert vezetni érte?
A park megnyitója 1955 nyarára lett kitűzve.
Tudtuk, hogy ez csak komoly csapatmunkával valósítható meg.
ÍRÓ
Hollywoodban úgy vélték, Disneyland
igazi hollywoodi látványosság lesz. Látványos kudarc.
Roy Disney erre azt mondta: „És pontosan kik azok?”
Aztán így szólt: „Ahogy sejtettem.”
Tartsanak velünk, és kövessük együtt végig
eme álom megvalósulását!
ÁLOM SZÜLETIK: ÍGY ÉPÜLT Disneyland
10 hónappal a megnyitó előtt
FŐTERVEZŐ
A területválasztás után felgyorsultak az események,
mert Walt olyan határidővel állt elő, amit képtelenség volt tartani.
1955 júliusában akart megnyitni.
És máig nem értem, hogy sikerült ezt véghez vinni.
TELEVÍZIÓS MŰSORVEZETŐ
Egy nap felhívott:
„Emlékszel, hogy meséltem neked egy tervemről
itt, Dél-Kaliforniában?”
Hát beültem mellé egy kocsiba,
és csak hajtottunk és hajtottunk.
Fogalmam sem volt, hova a ménkűbe visz minket.
A narancsligeteinél kötöttünk ki.
Azt mondta: „Ez mind szigorúan titkos.” Mire én: „Oké, rendben.”
De azt nem tettem hozzá, hogy szerintem teljesen meghibbant.
A disneylandi hírmondót látják.
Első adásunkban egy álom tervrajzát tekinthették meg.
Nos, ez az a tervrajz. Az álom pedig Disneyland.
A park, amit a kaliforniai Anaheim közelében építünk fel.
Megígértük, hogy tájékoztatjuk önöket az álmunk megvalósulása során.
Így most első kézből értesülhetnek róla, hol is tart jelenleg Disneyland.
Az egyik természetfilmes operatőrünk, Stuart Jewell
a time-lapse felvételek szakértője.
Ezeket a kamerákat nem dísznek szereltük fel.
Napról napra nyomon követik Disneyland növekedését és fejlődését.
Egy átlagos kamera másodpercenként 24 képkockát rögzít.
Ám ezek 15 másodpercenként rögzítenek egyet.
Így az önök képernyőin mintha felgyorsulna az idő.
Disneylandet négy főbb terület alkotja.
Négy különböző világ, ahonnan a műsorainkat is sugározni fogjuk.
Adventureland.
Tomorrowland.
Fantasyland.
És Frontierland.
Walt fejében már ekkor ott volt, hogyan épül majd fel a látogatók útja.
DICK IRVINE FŐ MŰVÉSZETI VEZETŐ HANGJA
Borzasztóan igyekezett összegyűjteni minden lehetséges elképzelést.
Ez segített neki megalkotni a teljes koncepciót.
Ami akkoriban még elég kusza volt, csak formálódott, így nem volt egységes.
TERVEZŐ
Roy irtózott az adósságtól.
Walt viszont mintha lubickolt volna benne, mert szinte állandóan tartozásaink voltak.
És rendkívüli, vak hitre volt szükség ahhoz,
hogy kitartsunk Walt mellett,
mert a bankok is nehezen tudtak hinni ebben az egészben.
És ő mindig más utakon járt.
Legtöbbször csak annyit tudott mondani,
hogy úgy érzi, ez siker lesz.
TERVEZŐ
Nem volt könnyű meggyőzni az embereket Disneyland sikeréről,
mert rengeteg volt a kétkedő.
De végül megkezdődött az építkezés,
és egyre nagyobb lendületet vett.
Aztán jöttek a kételyek. „És ha kudarc lesz?
Mi van, ha nem tetszik az embereknek? Ha túl messze van?
Mi van, ha egyszer megnézik, és sosem jönnek vissza?”
De ez legyen Walt baja! Ha elbukik, az az ő kudarca lesz.
7 hónappal a megnyitó előtt
Természetesen autóval is megközelíthető.
Egy, a várostól mindössze 50 perces, kellemes úttal.
De az túl hétköznapi volna.
Válasszuk inkább az eget! Repüljünk oda helikopterrel!
TÁJÉPÍTŐ
Ahhoz, hogy Walt elhitesse az idelátogatókkal,
valóban Missouri vadonjában, vagy más távoli helyen járnak,
nem lehetnek ott magas épületek,
adótornyok
vagy autópálya-csomópontok a háttérben.
Ezért először egy sáncot kellett felhúzni a környező zaj kizárása érdekében.
Ez Walt világa.
Ez kiemelt fontosságú volt a tájépítészet szempontjából.
Walt nem érte be aprócska fákkal. Nagy fákat akart.
Azt mondta, egy fa nem lehet aránytalan. Igazi dzsungelhatást akart.
Így folyamatosan sürgette Bill Evanst, hogy nagyobb és látványosabb fákat hozzon.
Walt nem akart öt évet várni,
hogy a növényzet összhangba kerüljön az épületekkel.
Egy ideig tartott a lendület, de aztán elfogyott a pénz.
Gyors eredményeket várt, de ennek anyagi korlátai voltak.
Nagyon szűkös volt a költségvetésünk.
Gyorsan felvázoltam, hogy hol lesznek a sáncok,
hova tesszük a sziklákat, és hova kerülnek a fák,
de a méreteket nem jelöltem.
A megérzéseimre hagyatkoztam a kialakításnál.
A nagy nyüzsgés és a nehézgépek miatt
olykor jelentős a felfordulás.
De a gépkezelők könnyedén megbirkóznak ezzel.
És szerencsére nem történt komoly baleset.
Itt kezdődik a Main Street,
mely Amerika kisvárosainak századfordulós hangulatát idézi.
Itt lóvasútra szállva
elhaladhatunk a városháza, az operaház és a tűzoltóság mellett.
És az útvonal végén elérjük Disneyland központját,
ahol most ez a kameratorony áll.
5 hónappal a megnyitó előtt
CSIPKERÓZSIKA KASTÉLYA
ÉPÍTÉSVEZETŐ
Az eredeti keret négy és fél millió dollár volt.
Augusztusban már hétmilliónál jártunk, decemberre pedig 11 millióra rúgott.
Tavaszra már senki sem tudta, hol lesz a vége.
KÖNYVELŐ
Tizenhét milliónál elfogyott a pénzünk, és kis híján leállt az építkezés.
Így jár az,
aki rövid idő alatt akar megvalósítani egy Disneyland volumenű projektet.
Nem fektettem pénzt ranchokba, nincs semmi ilyesmim.
Mindössze egy házam van.
Ebbe a projektbe fektettem mindenem,
és hozzányúltam az életbiztosításomhoz, amit már 30 éve fizetek.
Walttal a vasútállomás hatalmas alapzata
és a parkba vezető aluljáró környékén sétáltunk,
amikor így szólt Dick Irvine-hoz:
„Mire Joe végez, és az összes pénzünket a föld alá temeti,
nem marad semmink a látványra.”
Komolyan aggasztotta ez a helyzet.
4 hónappal a megnyitó előtt
A kaliforniai Wilmingtonban
két, 1900 környéki gőzmozdony megépítése zajlott.
Ezek lehettek az utolsó ilyenek, amelyek az Egyesült Államokban készültek.
WALT UNOKAÖCCSE
Walt különösen vonzódott a miniatűr dolgokhoz.
A vonatok pedig valószínűleg a gyerekkorát elevenítették fel előtte.
Azt a világot, amelyben felnőtt.
Walt nyolc évvel fiatalabb volt apámnál,
ezért gyerekkori élményei kötődtek ezekhez a vonatokhoz.
És a vasút fontos szerepet játszott az életükben.
Egy mérnökként dolgozó nagybátyjuk is volt.
Mindketten sokat beszéltek arról, mekkora élmény volt
ott állni egy hatalmas gőzmozdony mellett,
és figyelni őt munka közben.
GÉPÉSZMÉRNÖK
Építettem egy vonatot Waltnak.
Azt, amelyik a háza körül járt.
Megkaptuk a rajzokat az úgynevezett Lilly Belle-hez.
Miután megvolt a kisvonat összes rajza,
nekiálltunk, és legyártottuk a mozdonyt és a kocsikat.
Aztán fogtuk a lekicsinyített pályát,
és 91 centis nyomtávúvá alakítottuk.
A stúdióban akkorra már elkészültek a játékaink modelljei,
és a parkba szánt változatuk is igencsak előrehaladott állapotban volt.
Például volt egy egész raktárépület a Pán Péter-es hullámvasút számára,
amit teljesen megtöltöttek a játék sínjei és kocsijai.
Voltak benne meredek lejtők és kanyarok is.
Ez akkoriban újdonságnak számított.
Tudomásom szerint egyetlen vidámparkban sem volt függesztett pályás játék.
Az Autopia apró versenyautóit a közeli Newportban építettük meg.
Ezek a Tomorrowland autópályán száguldanak majd.
Az volt a legnagyobb kihívás,
hogy a kisebb és a nagyobb gyerekek számára is kényelmesek legyenek.
Autóipari Mérnökiroda
A valósághű élmény érdekében
a mi sztrádánkon apró rendőrautók is járőröznek majd.
JÁRMŰTERVEZŐ
Walttal sosem volt két egyforma projekt,
ezért mindig mindent menet közben kellett kitalálni és megoldani.
Nem voltak projektvezetők, így nem volt szükségünk koordinátorokra.
A fénymásolót még nem találták fel, ezért semmit sem dokumentáltunk.
Egyszerűen csak elvégeztük a munkát.
Waltnak meg sem fordult a fejében, hogy túlhajszolná az embereket.
Úgy volt vele, hogy ezt most meg kell csinálni.
Ezért rengeteg mindent csináltunk egyszerre.
Nem volt idő a döntéseken morfondírozni.
És Walt dolga volt megkeresni minket,
ha valami nem úgy ment, ahogy azt ő akarta. Neki kellett szólnia.
És sokan azt gondolták, hogy neki befellegzett.
És hogy ha ez a vállalkozás elbukik, az a stúdiót is magával rántja,
mert minden pénzt a parkba fektetett.
PUBLICISTA
Rengeteg gond akadt a megnyitó előtt.
Kiásták az Amerika folyóit, egyik este feltöltötték vízzel,
és az másnap reggelre teljesen kiszáradt.
A víz teljesen elszivárgott a homokos talajon át.
Különböző megoldásokkal próbálkoztunk a nagy folyó kapcsán.
Ez volt az Amerika folyói.
Először is, Bentonitot, vagy mit használtunk.
Egy ragacsos anyagot, aminek vízzáró réteget kellett volna képeznie,
de ez nem vált be túlzottan.
MŰVÉSZETI VEZETŐ
Nem volt éppen zökkenőmentes az építkezés.
Walt minden vasárnap reggel eljött a parkba,
körbejárt és alaposan körbenézett,
majd nagyokat sóhajtott...
aztán rám nézett, és így szólt: „Nem fogod elhinni.
Ma kaptam meg a friss számokat,
és a rendelkezésre álló összegnek már több mint a felét
elköltöttük.”
Majd így folytatta: „Aztán mégis, ha körülnézel, nincs itt semmi,
csak gödrök és földhalmok.
Nincs ember a földön, aki idejönne,
és akár 15 centet is fizetne, hogy ezt láthassa.”
Azt mondta: „Félek.”
Láttam is rajta.
Felfoghatatlan volt, hogy a felét elköltötte
ennek a hatalmas összegnek.
És nem volt ott semmi, ami bárkit is odavonzott volna.
Csak ült ott, jó darabig meg sem szólalt.
És akkor vált világossá számomra, milyen az igazi felelősség és aggodalom,
mert én apróságok miatt aggódtam,
hogy ez vagy az kész lesz-e, vagy ezt vagy azt...
De ilyesmi eddig fel sem merült bennem,
mert nem láttam át az egészet.
De aznap beleláthattam, hogy mi is az az igazi aggodalom.
A közeli harmadik stúdiócsarnokban
elkezdtük megépíteni a 32 méter hosszú amerikai folyami gőzhajót, a Mark Twaint.
A fedélzet lejtése miatt
minden deszkát egyesével kellett kiszabni és a helyére illeszteni.
Az, hogy egy ekkora hajót mintegy 80 kilométerre a víztől építettünk meg,
sokakból kételyeket váltott ki.
De azért, hogy képesek legyünk kihozni a hajót az épületből,
mindent elterveztünk.
Mindenki nagy csodálatára
a hajót úgy terveztük meg, hogy darabokra lehessen szedni.
MARK TWAIN GŐZHAJÓ
Walt már a kezdetekkor elhatározta, hogy eltér a megszokottól.
Egy családi vidámparkot álmodott meg.
Emiatt eleinte sokan támadták a projektet a régi vágású parküzemeltetők közül,
mondván, hogy túl sokat költünk...
és túlságosan ügyelünk a részletekre.
TÖRTÉNETFEJLESZTŐ
A park megnyitása előtt az ország több jelentős vidámparkjába
és gyártójához is ellátogattunk, hogy hajlandóak-e legyártani
az általunk megtervezett dolgokat.
A gyártók szinte kivétel nélkül azt mondták:
„Ezt nehéz lenne legyártani. Miért nem veszik meg a mi termékünket?”
Szóval egy szokványos vidámparki játékot akartak eladni.
Waltnál erről azonban szó sem lehetett.
Ezek a játékok szépek voltak, de nem voltak valami praktikusak,
és ő ezt pontosan tudta.
Disneyland ötlete sokáig csak ott szunnyadt bennem.
Aztán elkezdtem gyerekparkokba hordani a gyerekeimet.
Minden szombaton és vasárnap elvittem őket valahova.
Az anyjuk nem tartott velünk. Apás program volt.
Voltunk állatkertekben és mindenféle helyen.
Akkoriban imádtak velem lenni,
és az volt életem egyik legszebb időszaka.
WALT LÁNYA
Mióta az eszemet tudom, egy ilyen parkra vágyott.
És ahogy teltek az évek, ötéves koromtól
egészen 21 éves koromig, amikor végül megvalósította,
ez az álom egyre nőtt.
Egy visszafogott elképzelésből,
ami még a stúdió területén is elfért volna,
valami egészen nagyszabásúvá nőtte ki magát.
Szerintem mindenki őrültnek tartotta,
mint amikor azt mondta, egész estés rajzfilmet készít.
Erre bizonyos szempontból úgy kell tekinteni,
mint... egy nagyszabású kísérletre.
Itt született meg az első ilyen jellegű park.
Walt célja az volt,
hogy a lehető legjobban eltérjen Coney Island világától.
Walt úgy ismerte a parkot, mint a tenyerét.
Minden egyes csőről tudott.
Egy dolgot viszont nehéz volt elfogadnia:
hogy mindezt betonból kell megépíteni.
Úgy képzelte, ideiglenes jelleggel is felhúzhatjuk, mint egy filmes díszletet.
Ezt nem tudta megemészteni, bosszantotta, hogy az Adventureland vízeséséhez
ilyen rengeteg betonra volt szükség.
Feljebb a folyón ugyanilyen lázasan dolgoztak azon,
hogyan építsenek mesterséges sziklát.
Az anyatermészet gond nélkül alkot gyönyörű sziklaformációkat,
nekünk azonban ez komoly fejtörést okozott.
Mindennap figyelnem kellett volna a költségkimutatásokat,
de én soha... Gimnáziumban megbuktam számtanból.
Azt sem tudtam, hogy pluszban vagyunk, vagy mínuszban,
de ha senki sem jelezte, hogy gond van, nem szóltam semmit.
De Walt időről időre megkérdezte: „Mennyit költöttél eddig?”
Erre én: „Lássuk csak!” Mire ő: „Megmondom.”
És aztán pontosan megmondta.
3 hónappal a megnyitó előtt
Disneyland építésének idején tele volt a stúdió olyanokkal,
akik ennek a hajmeresztő ötletnek a megvalósításán dolgoztak.
Ez egyszerre tűnt őrültségnek és teljesen természetesnek.
MAGÁNTERÜLET TILOS A BELÉPÉS
BELÉPNI TILOS
Nem voltak klasszikus értelemben vett irodáink.
Mindenfelé dolgoztak az embereink.
Utáltam hazamenni a nap végén, mert hát
az ember hazament, lefeküdt aludni, másnap felkelt,
visszaautózott, és folytathatta az egészet.
Így lényegében kellemetlenséget jelentett leállni és hazamenni.
KNOTT’S VIDÁMPARK SZELLEMVÁROS
Meg is érkeztünk Disneylandbe.
Igen, a parkban vagyunk,
de a stúdió gondjait nem hagytuk magunk mögött.
És ezekből most sok minden erre a helyre koncentrálódik.
Az építkezés kezdetén Walt nem tudott tervrajzot olvasni,
de ezt sosem vallotta volna be.
Próbáltunk is trükközni emiatt,
ezért hamarosan nemcsak hogy megtanult tervrajzot olvasni,
de mindannyiunknál jobban értett hozzá, ahogy az arányokhoz is.
Mindenkit felülmúlt,
mert pontosan tudta, milyen legyen
a Main Street arányosan lekicsinyített változata.
Kezdetben talán a tervek tíz százaléka állt csak rendelkezésre.
Menet közben készültek el.
Szerintem Walt hitt abban,
hogy ha a park látogatói jó ízléssel,
minőséggel és tervezéssel találkoznak,
azt nem azért fogják értékelni,
mert képzettek a tájépítészet vagy az építészet, vagy bármi más terén,
hanem egyszerűen ösztönösen megérzik, mi jó, és mi rossz.
TÁJÉPÍTÉSZ
Több tájépítész dolgozott párhuzamosan különböző feladatokon,
és Walt Disney egy idő után attól félt, hogy túl sokan dolgoznak egyszerre,
és emiatt nem lesz egységes az egész. Ezért kerestek meg engem.
Megterveztem a Main Streetet és a központot.
Összehívtak egy megbeszélést a művészeti vezetőkkel,
amin Walt is ott volt, és jóváhagyták a terveimet.
Roy Disney azt mondta: „Ne zargasd őt semmilyen problémával!
Ha gondod van, gyere hozzánk! Őt hagyd, hadd álmodjon!”
Minden szombaton eljött a parkba,
és a művészeti vezetőkkel körbejártuk azt,
ő pedig újabb és újabb ötletekkel állt elő.
Hétfőn el is akarta kezdeni megvalósítani őket.
Nem a tervek kellettek neki hétfőre.
Ezért hétvégénként gyakran éjfélig dolgoztam,
vázlatokat készítettem, meg ilyesmiket. Így ment a dolog.
Az maradt meg bennem a leginkább,
hogy Walt indulatos volt, és sokat követelt,
mert azt várta el mindenkitől, amit saját magától is.
2 hónappal a megnyitó előtt
Disneylandben akkoriban rendkívül súlyos problémákkal küzdöttünk.
Két-három főmunkatársam is azt tanácsolta,
hogy semmiképp se forszírozzuk tovább a júliusi nyitást.
A szeptembert javasolták.
De nemet mondtunk.
A közvélemény fejében az élt,
hogy júliusban nyitunk,
és ami azt illeti,
ha szeptemberig várunk ennyi pénzügyi és egyéb probléma mellett,
talán soha meg sem tudtunk volna nyitni.
Az egész egy tanulási folyamat volt,
és azt szerettem a legjobban abban az időszakban,
amikor valaki azt mondta: „Vágjunk bele!”
1 hónappal a megnyitó előtt
Akkorra az egész stúdióban
az ecsetek és a festék vették át a kalapácsok és a fűrészek helyét,
hiszen a nyakunkon volt a nyitás.
Beköszöntött a gyors festés és befejezés időszaka.
A nyomás szinte állandó volt.
Ilyen a show-biznisz természete.
Ahogy persze a lehetőség felismerése,
és a helyes időzítés is nagyon fontos.
És Walt persze ösztönösen érezte,
hogy most érkezett el a megfelelő idő.
Nyomást gyakorolt ránk, és meglett az eredménye.
Ez volt a legnagyobb mumusunk.
Hogy mihez kezdjünk Tomorrowlanddel.
Meg kellett építenünk.
Nem mondhattuk, hogy nincs kedvünk hozzá. És rendkívüli módon megszenvedtünk vele.
Egy nap Walttal együtt Disneylandbe hajtottunk,
és így szólt: „Hát, Herbie...
Tudod, mi a legrosszabb eshetőség?”
Megkérdeztem: „Hogy érted, hogy mi a legrosszabb eshetőség?”
Azt mondta: „A legrosszabb eshetőség, hogy csődbe megyek.”
Mire én: „Az elég rossz lenne.”
Erre ő: „De tudod, mit?
Ötször csődbe mentem, a hatodik már nem számít.”
Ha egy csapatban összhang van, és mindenki közös célért küzd,
akkor a végeredmény mindig felülmúlja az egyéni teljesítmények összességét.
Azt hiszem, ez egy széles körben ismert tény.
Az egyének lelkesedése hatványozódik.
Néha ez már szinte komikussá válik, és remek légkört teremt.
De legtöbbször egy olyan közös hajtóerő születik,
amit egyedül senki sem tudna megteremteni.
Walt pontosan tudta, hogy indítsa be ezt a folyamatot.
A part mentén egy új világ tárul elénk, a Serengeti élővilága.
A zsiráf kimagaslik közülük.
Az állatok megalkotásán együtt dolgoztak
a legjobb tervezők, szobrászok és gépész szakemberek.
Elhatároztam, hogy én próbálom ki a játékot elsőként,
amint feltöltik vízzel, és ráteszik az első hajót.
Azért döntöttem így, mert kíváncsi voltam, vizesek lesznek-e a vendégek...
mivel az én ötletem volt, hogy a hajó áthaladjon a vízesés alatt.
Úgyhogy végig lassan mentem, mindent alaposan megnéztem,
aztán hátranéztem, hogy felmérjem, mennyi a hely.
És ahogy beértem a vízesés alá, csak úgy zúdult rám a víz.
Aztán hátranéztem, hogy hol jár a hajó fara,
és megláttam, hogy ott ült Walt.
Megállt bennem az ütő.
Mire magamhoz tértem, átértünk a vízesés alatt.
Walt nagyon óvatosan lépett a hajóra, mielőtt elindultam. Nem vettem észre.
Ezen a héten a megnyitása előtti utolsó disneylandi hírmondót láthatják.
Tavalyi első műsorunkban
bemutattuk egy Disneyland nevű hely terveit, és a hozzá fűzött reményeinket.
Pár hónappal ezelőtt egy újabb hírmondó alkalmával
beszámoltunk az építkezés kezdetéről.
Az utóbbi időben rengetegen érdeklődtek levélben a haladást illetően.
Így hát ezen a héten, mindössze néhány nappal
Disneyland hivatalos megnyitója előtt,
bepillantást engedünk önöknek az azóta történtekbe,
a rengeteg örömbe és feszültségbe, melyet a feszített tempójú munka eredményezett.
Az utolsó disneylandi hírmondó alkalmával
tisztelgünk a számtalan művész, mesterember és mérnök előtt,
akiknek fáradhatatlan erőfeszítései nélkül ez az álom nem valósulhatott volna meg.
Disneyland nem jöhetett volna létre az ő szaktudásuk és képzelőerejük nélkül.
Az utolsó napok kész őrületben teltek.
Láttam a kertészeket festékkel lefújni a bokrokat, a virágokat, mindent,
mert kiszáradtak.
Locsolás helyett festettek. A füvet, a bokrokat, a fákat.
PARKÜZEMELTETŐ
A vízszerelők sztrájkba léptek.
Ezért választanunk kellett a mosdók és az ivókutak között,
mert csak az egyiket volt időnk megvalósítani.
És Walt azt mondta: „Mosdókra mindenképp szükség van.
A vendégek ihatnak Coca-Colát vagy Pepsit, de nem vizelhetnek az utcán.”
MŰVÉSZETI VEZETŐ
A kastély alatt gázszivárgás volt,
és a kastély körül végig apró kék lángok égtek,
ahogy az alap mentén is.
Persze erről akkor még nem tudtam, de...
Szóval szokásomhoz híven pipával a számban sétáltam felé a központ felől.
Egyszer csak odarohant hozzám a tűzoltóparancsnok, és megragadott.
Visszacibált egészen a központig.
Így szólt: „Nem tudja, hogy tűz van?”
Félt, hogy, felrobbantom a kastélyt.
Szinte már embertelen volt a hajtás.
Mind ott laktunk, kora reggeltől késő estig dolgoztunk.
Heti 48 órát dolgoztunk.
Walt minden szombaton kijött a parkba, mind együtt ebédeltünk,
aztán utána még dolgoztunk egy kicsit, ő pedig végig figyelt minket.
A nyitás előtt teljes volt a káosz.
Amikor ott laktunk, a városháza fölött volt a szállásunk.
A városháza második emeletén készítettük el az utolsó tervrajzokat,
ott, ahol a munka is zajlott.
Folyamatos volt a pánik.
Csoda, hogy minden elkészült.
Ahogy az is, hogy Disneyland végül időben nyitott meg.
2 héttel a megnyitó előtt
Sokan azt gondolták rólam,
hogy nekem nem számít a pénz.
De ez nem igaz. Igenis számít.
Néhányan csak ülnek a pénzükön,
és minél többet fel akarnak halmozni belőle.
Engem csakis az foglalkoztatott a pénzben, hogy mit lehet vele kezdeni.
Én azt vallom, hogy a vagyonunk egyedül azáltal lesz értékes,
ha felhasználjuk valamire.
Walt azt mondta, menet közben tanulunk bele,
és ez volt a legtöbb, amire a pénzemből futotta.
Kölcsönt vettem fel az ABC-től, az életbiztosításom terhére és a házra.”
Közben csúsztak a beszállítók,
műszaki hibák adódtak, sztrájk fenyegetett.
De Walt merész volt. Mindent feltett arra, amiben hitt.
Hányan tennének ilyet?
Július tizedikén ünnepséget rendeztünk Disneylandben.
Aznap futott körbe a vonat először az egész parkon.
És a gőzhajó is üzemelt.
Walt akkoriban ott lakott,
és már kora reggel kiment a parkba,
hogy mindent ellenőrizzen.
Már a nyakunkon volt a megnyitó,
de Tomorrowland még nem készült el.
Sebtében kellett összetákolnunk valamit.
ŰRBÁR
MODELLKÉSZÍTŐ
Disneyland megnyitása előtt totális káosz uralkodott.
Tomorrowlandben mindkét oldalon hatalmas épületek voltak,
amik üresen álltak.
Reméljük, mind velünk tartanak jövő vasárnap, július 17-én,
Disneyland hivatalos megnyitójának közvetítésekor,
melyet másfél órában figyelemmel követhetnek a legtöbb adón.
3 nappal a megnyitó előtt
Ez csupán néhány a számtalan helyszínből, melyről az ABC
az eddigi legnagyszabásúbb élő közvetítést tárja a kíváncsi nézők szeme elé.
Az egész Mr. Kintner kérdésével kezdődött:
„Mi lenne, ha az ABC közvetítené Disneyland megnyitóját?”
Mr. Disney ezt remek ötletnek tartotta.
Az előzetes egyeztetések után
az operatőrcsapat megkezdte a próbákat.
Az ország minden szegletéből érkezett felszerelés.
A 26 kilométernyi kábel felhajtása, melyből 4,9 kilométernyi koaxiális,
önmagában sem volt könnyű feladat.
Tizenhárom targonca érkezett a parkba,
melyekhez speciális kameraállásokat alakítottak ki,
amiket a targoncákhoz rögzítettek.
A gépkezelőknek is próbálniuk kellett.
ÉLŐ TELEVÍZIÓS PRÓBÁK
Fennállt a veszélye, hogy túl magasra emelik a berendezést,
és így kihúzódnak a kábelek a kamerából.
ARANYPATKÓ REVÜ
A Casey Jr. nevű játék beüzemelése volt a feladatom.
A megnyitó előtti próba alkalmával
a vonat elindult az első emelkedő felé, majd át is haladt rajta.
Persze azonnal leállítottuk, hogy kiderítsük, miért történt ez.
Kiderült, hogy nincs biztonsági korlát a pálya mellett,
és így nem üzemeltethetjük.
De a közvetítés alkalmával tennem kellett volna egy kört.
Varangy uraság rázós kalandja
Mialatt mi próbáltunk, a munkások még javában építették Disneylandet.
Egy újabb apró probléma. Ez aszfalt, nem pedig homok.
Valamennyit sikerült próbálnunk
az őrült tempójú, utolsó pillanatokban zajló építkezés dacára.
Az emberek és a megrakott teherautók
folyamatosan érkeztek, hogy időre elkészülhessenek.
Így a próbák gyakorlatilag teljesen ellehetetlenültek.
DISNEYLANDI VÁROSHÁZA
Közvetlenül az adás előtt lezajlottak az utolsó előkészületek.
Végül Fantasyland, Frontierland,
Adventureland, a Main Street és Tomorrowland is készen állt.
Még öt másodperc a kezdésig. És közvetítés indul.
A megnyitó napja
Üdvözlöm önöket! Hank Weavert hallják.
Az elmúlt év során ez a felirat jelezte
a Disneyland című műsor kezdetét.
Most azonban a Disneyland nevű park megnyitását jelzi.
Világszerte minden szem
erre a 65 hektáros területre szegeződik a kaliforniai Anaheimben.
Ma délután a világ egyik legkülönlegesebb birodalma, Disneyland
mutatkozik be egy exkluzív világpremier során, melyre önök is meghívást nyertek.
Első lépésként a bejárathoz kalauzoljuk el önöket,
Art Linkletter házigazdához.
Itt állok a vasúti síneken,
közvetlenül a Disneyland-Santa Fe pályaudvar előtt,
ahová másodperceken belül maga Walt Disney fut be
egy 5:8-as méretarányú miniatűr vonat utasaként.
Milyen útjuk volt?
Remek.
A kormányzó Frontierlandig vitte,
aztán Fred Gurley vette át az irányítást.
Végül pedig én hoztam be teljes gőzzel.
- Üdv, kormányzó! - Örülök, hogy látom, Art.
Hölgyeim és uraim, íme Kalifornia kormányzója,
és természetesen Walt Disney, és Mr. Gurley, a vasúttársaság elnöke.
A Santa Fe-i és a disneylandi vasúttársaságoké.
Így igaz.
Látogatók ezrei érkeznek.
Gyalogosan kelnek át a varázsalagúton, hiszen ez autómentes övezet.
És mint az Alice Csodaországban,
aki átkel a vasútállomás alatti alagúton,
és egy letűnt korba, egy másik világba csöppen.
Egy fél évszázaddal ezelőtti
amerikai kisváros főterén találja magát.
Az 1900-as évben.
Egy voltam az izzadt tömeg tagjai közül, akik próbálták átverekedni magukat a...
Óriási volt a tömeg és a zűrzavar.
Előző este mindenki ünnepelt egy kicsit,
így többen is másnaposak voltak.
Nem ez volt életünk napja.
Többen teljes katasztrófaként emlékeznek a megnyitóra,
mivel kétszer annyi látogató érkezett, mint amivel számoltak,
így minden étel elfogyott. Szinte minden, ami csak tudott, rosszul sült el.
A nők egész nap magas sarkúban és harisnyában voltak a nagy melegben,
mint a kezdetekben... Disneyland megnyitóján.
Kegyetlen egy nap volt.
De Waltot mindenképp elismerés illette ezért a bámulatos ötletért.
Egy ekkora lángelmét nem lehet leszólni.
A Main Streeten megállt az élet.
Walt Disney most a mikrofonhoz lép, hogy felolvassa megnyitóbeszédét.
Köszöntök mindenkit, aki eljött erre a boldog helyre.
Disneylandet önöknek építettük.
Az idősebbek itt újra átélhetik a múlt kedves emlékeit.
Az ifjúság pedig belekóstolhat a jövő kihívásaiba és ígéreteibe.
Disneyland az Amerikát megalapozó eszméknek, álmoknak
és leküzdött nehézségeknek állít emléket,
abban a reményben, hogy öröm és inspiráció forrásául szolgál szerte a világon.
Köszönöm!
Az, hogy most itt állhatok, életem egyik legnagyobb élménye.
Úgy vélem, hölgyeim és uraim, aki ma itt volt, ugyanazt mondhatja majd,
mint azok, akik sok évvel ezelőtt az Eiffel-torony átadásánál voltak jelen:
„Én ott voltam.”
És büszkén mondhatom, hogy én ott voltam Disneyland megnyitóján.
Ez csodálatos dolog, hölgyeim és uraim.
SZOBRÁSZ
Mi végig hittünk benne, hogy végül valami csodásat alkotunk.
Egyesek viszont biztosak voltak a kudarcunkban.
De a kreatív részlegek dolgozói nem tartoztak közéjük.
Walt azt mondta: „Az minden vágyam, hogy mikor a vendégek ránéznek valamire,
vagy kipróbálnak valamit, amit ti terveztetek,
mosollyal az arcukon távozzanak.”
És hogy: „Ne feledjétek, ennyit kérek minden tervezőtől.
Szép dolgokat tervezzetek, de csaljanak mosolyt az emberek arcára!”
Pán Péter
A sajtó nem volt elragadtatva a megnyitó kapcsán,
de ez is része a szakmánknak.
A hollywoodi szórakoztatóiparnak.
Ők nagyítóval keresnek minden aprócska hibát,
hogy aztán bolhából elefántot csináljanak.
Nagy örömmel mutatom be a bájos hölgyet,
a filmcsillagot, akit Mr. Disney kért fel a Mark Twain ünnepélyes felavatására.
Hölgyeim és uraim, Miss Irene Dunne.
- Üdv, Irene! - Jó napot! Hogy van?
Egek, megbillent.
Valóban megbillent kissé, ugyanis pillanatokon belül kifut.
Ezennel a hajót felavattuk, és megkezdi napi körútjait
a világ folyóin. Jobban mondva Amerika folyóin.
- Köszönöm, Miss Dunne. - Jó utat!
És most, hölgyeim és uraim, máshová szólít a kötelesség.
Közben odafent, a kormányállásban Joe Fowler admirális
minden jel szerint készen áll a kifutásra.
Viszlát, Irene! Viszlát emberek! Jó utat!
És megszólal a hajókürt.
Indulhat, admirális.
Viszlát!
MEKONGI MENYECSKE
Mielőtt még bemutatnánk Tomorrowlandet,
szeretnék felolvasni néhány sort.
„Ez ablak a csodálatos ötletek világára, és az emberi teljesítmény megtestesítője.
Egy lépés a jövő irányába, a közelgő lehetőségek felé.
A holnap új távlatokat ígér a tudomány, a kalandok és az eszmék világában.
Az atomkorszakot, a világűr meghódításának kihívását,
és egy békés, egységes világ reményét.”
Azok a galambok, reményeim szerint,
a béke előhírnökei a holnap világában.
A kulcs az, hogy mit váltunk ki az emberekből.
Jobb érzésekkel távoznak innen.
Szerintem ha önbizalmat ébresztünk bennük,
elhitetjük velük, hogy bármivel elbírnak,
az nem csupán a félelmeiket enyhíti,
de jobb emberré is teszi őket.
És van remény.
Walt, ma valami páratlant alkottál. De most mennünk kell.
Tudom, de még szeretnék köszönetet mondani a művészeknek,
a munkásoknak és mindenkinek, aki az álmom megvalósításán dolgozott.
Irány Fantasyland és a móka!
- Menjünk! - Viszlát!
A kezdeti nehézségek ellenére
Disneyland több mint 900 millió vendéget fogadott
a megnyitása óta.
DISNEYLANDI EGYSÍNŰ VASÚT
DISNEYLANDI TŰZOLTÓSÁG
Köszönet a mesterembereknek, akik felépítették a legboldogabb helyet
A feliratot fordította: Tóth Norbert